**GLAZBENA ŠKOLA IVANA LUKAČIĆA**

**Š I B E N I K**

**Splitska 2**

KLASA: 112-01/20-02/17

URBROJ: 2182/1-12/2-12-01-20-4

Šibenik, 4.9.2020. g.

Na temelju čl. 9. st. 6. Pravilnika o načinu i postupku zapošljavanja u Glazbenoj školi Ivana Lukačića, Šibenik KLASA: 003-05/19-01/01, URBROJ: 2182/1-12/2-12-04-3 od 18.10.2019.

(u daljnjem tekstu: Pravilnik) Povjerenstvo za vrednovanje kandidata po raspisanom natječaju za nastavnika/icu flaute (u daljnjem tekstu: Povjerenstvo) objavljuje

**POZIV**

**na procjenu, odnosno testiranje i provjeru praktičnih vještina i razgovor (intervju) kandidatima za radno mjesto nastavnika/ice**

**flaute**

1. Temeljem javnog natječaja za nastavnika/icu flaute (puno radno vrijeme – 40 sati tjedno) na određeno vrijeme objavljenog dana 25. kolovoza 2020. g., Povjerenstvo je na sjednici održanoj dana 4. rujna 2020. g. utvrdilo listu kandidata prijavljenih na natječaj koji ispunjavaju formalne uvjete, te je utvrđena lista od ukupno 3 (tri kandidata).

2. Sukladno čl. 9. st. 6. t. 5. Pravilnika Povjerenstvo je odlučilo da će se vrednovanje navedenih kandidata iz točke 1. ovog poziva provesti testiranjem i provjeravanjem praktičnih vještina i razgovorom (intervjuom). Povjerenstvo je utvrdilo mjesto i vrijeme testiranja i provjeravanja praktičnih vještina i razgovora (intervjua) s kandidatima:

* **petak, 11. rujna 2020. g. u prostorijama Glazbene škole Ivana Lukačića, Šibenik, Splitska 2 s početkom u 12 sati**

3. Sukladno odredbama Pravilnika nakon obavljenog testiranja i provjere potrebnih praktičnih vještina kandidata svaki član Povjerenstva utvrđuje rezultat testiranja za svakog kandidata koji je pristupio testiranju bodovima od 0 do 10. Smatra se da je kandidat zadovoljio na provjeri praktičnih vještina ako je ostvario najmanje 50% bodova od max. broja bodova. Kandidati koji ne zadovolje na testiranju i provjeri praktičnih vještina ne ostvaruju pravo na pristup razgovoru. Provjera potrebnih praktičnih vještina ne može trajati više od 45 minuta.

Povjerenstvo u razgovoru s kandidatom utvrđuje znanja, sposobnosti, interese, motivaciju kandidata za rad u školi i vrednuje rezultat razgovora bodovima od 0 do 10. Smatra se da je kandidat zadovoljio na razgovoru ako je ostvario najmanje 50% bodova od max. broja bodova. Razgovor sa kandidatom ne može trajati duže od 30 minuta. Razgovoru može prisustvovati ravnatelj Škole u svojstvu promatrača. Članovi Povjerenstva ne smiju postavljati pitanja vezana za osobni život kandidata, vjeroispovijest, seksualnu orijentaciju ili bilo koja pitanja kojim bi se diskriminirao ili stavio u manje vrijedan položaj pojedini kandidat.

Molimo kandidate da obavezno nose zaštitnu masku.

4. Ovaj poziv će se objaviti na mrežnoj stranici Škole i dostaviti kandidatima putem njihove elektroničke pošte, a sve u skladu s propisima o zaštiti osobnih podataka.

**Povjerenstvo za vrednovanje kandidata**